62021CJ0675_INF
Presuda Suda (sedmo vijeće) od 16. veljače 2023. –Strong Charon
(predmet C-675/21) (
1
)
„Zahtjev za prethodnu odluku – Socijalna politika – Prijenos poduzeća – Zaštita prava zaposlenika – Direktiva 2001/23/EZ – Područje primjene – Primateljevo odbijanje da prizna prijenos ugovora o radu – Pojam ‚prijenos’ – Pojam ‚gospodarski subjekt’ – Nepostojanje ugovorne veze između prenositelja i primatelja”
1.
Socijalna politika – Usklađivanje zakonodavstava – Prijenosi poduzeća – Zadržavanje prava radnika – Direktiva 2001/23 – Područje primjene – Prijenos – Pojam – Kriteriji – Nepostojanje ugovorne veze između prenositelja i primatelja – Nepostojanje utjecaja
(Direktiva Vijeća 2001/23, čl. 1. st. 1. t. (b))
(t. 42., 43., 45. i t. 1. izreke)
2.
Socijalna politika – Usklađivanje zakonodavstava – Prijenosi poduzeća – Zadržavanje prava radnika – Direktiva 2001/23 – Područje primjene – Poduzeće za pružanje usluga nadzora koje je klijent zamijenio drugim poduzećem za pružanje istih usluga – Preuzimanje tog potonjeg poduzeća vrlo ograničenog broja radnika prvog poduzeća – Preuzeti radnici koji nemaju posebne vještine i znanja nužne za pružanje usluga navedenom klijentu – Nepreuzimanje materijalne ili nematerijalne imovine – Isključenost
(Direktiva Vijeća 2001/23, uv. izj. 3. i čl. 1. st. 1.)
(t. 47.-58 i t. 2. izreke)
Izreka
1.
Direktivu Vijeća 2001/23/EZ od 12. ožujka 2001. o usklađivanju zakonodavstava država članica u odnosu na zaštitu prava zaposlenika kod prijenosa poduzeća, pogona ili dijelova poduzeća ili pogona
treba tumačiti na način da:
nepostojanje ugovorne veze između prenositelja i primatelja poduzeća, pogona ili dijelova poduzeća ili pogona ne utječe na utvrđenje postojanja prijenosa, u smislu te direktive.
2.
Članak 1. stavak 1. Direktive 2001/23
treba tumačiti na način da:
području primjene te direktive ne može pripadati situacija u kojoj je poduzeće koje pruža usluge i koje je, za potrebe jednog od svojih klijenata, kod potonjeg zaposlilo ekipu koja se sastojala od određenog broja radnika, taj klijent zamijenio novim poduzećem pružateljem usluga u svrhu pružanja tih istih usluga i koje, s jedne strane, preuzima samo ograničeni broj radnika koji čine tu ekipu, pri čemu preuzeti radnici nemaju posebne vještine i znanja neophodne za pružanje usluga navedenom klijentu i, s druge strane, novi pružatelj usluga ne preuzima materijalnu ni nematerijalnu imovinu potrebnu za nastavak pružanja tih usluga.
(
1
)	SL C 148, 4. 4. 2022.